SHBA, plane për dërgimin e një sasie vaksinash në Kanada e Meksikë
Vendet e Amerikës Latine i janë drejtuar Kinës për të siguruar vaksina, por Shtëpia e Bardhë thotë se po planifikon fillimin e shpërndarjes së vaksinave tek vendet e tjera.
Kina është shndërruar në furnizuesin kryesor me vaksina të Amerikës Latine ndërsa Shtetet e Bashkuara po përballen me kritika për mos ndarjen e rezervave të vaksinave me fqinjët e tyre. Siç raporton korrespondentja e Zërit të Amerikës Cindy Saine, Shtëpia e Bardhë thotë se administrata e Presidentit Biden po punon tashmë për hartimin e një plani për shpërndarjen e vaksinave edhe në vende të tjera. Në këtë klinikë në La Paz të Bolivisë është ndezur shpresa, falë vaksinave kineze, Sinovac dhe Sinopharm. Bolivia, sikurse vendet e tjera të Amerikës Latine, është goditur rëndë nga COVID-19. Kina thotë se ka në plan të sigurojë vaksina për 53 vende të botës, shumë prej tyre në Amerikën Latine. Synimi sipas Pekinit është ta bëjë imunizimin të arritshëm e të përballueshëm. Presidenti amerikan Joe Biden thotë se ai është përqëndruar tek vaksinimi i të gjithë amerikanëve përpara se t'i eksportojë ato. Por administrata e tij po përballet gjithnjë e më shumë me pikëpyetje se pse SHBA nuk po i ndan rezervat e saj në vaksina me fqinjët e saj, veçanërisht dozat e magazinuara të vaksinës së AstraZeneca-s, e cila nuk është miratuar për përdorim në Shtetet e Bashkuara. Por tashmë Shtëpia e Bardhë thotë se administrata ka në plan të ndajë disa doza të AstraZeneca-s, fillimisht me fqinjët e saj, Kanadanë dhe Meksikën. "", thotë Jen Psaki, sekretare e Shtypit e Shtëpisë së Bardhë. Ekspertët thonë shpërndarja e një sasie shumë më të madhe pajisjesh mjekësore nga ana e Kinës, menjëherë pas fillimit të pandemisë në Wuhan, i ka dhënë Pekinit një nxitje diplomatike dhe një avatazh ekonomik në Meksikë, Brazil dhe kombet e tjera në zhvillim. "", thotë Trevor Sutton, i Qendrës për Progresin Amerikan. Por gjatë vizitës së tij në Azi, Sekretari i Shtetit Antony Blinken, paralajmëroi se diplomacia mjekësore e Kinës shoqërohet me kushte gjë për të cilën pajtohen shumica e ekspertëve që thonë se nuk ka asgjë "të butë" tek qasja e Kinës. "", thotë Benjamin Gedan, i Qendrës Wilson. Presidenti Biden thotë se ai dëshiron që të gjithë amerikanët që kualifikohen për të marrë vaksinën të jenë në gjendje të regjistrohen për një të tillë deri me 1 maj. Ai shpreson që njerëzit do të jenë në gjendje të mblidhen në mënyrë të sigurt në grupe të vogla sërish për festën e 4 korrikut, Ditës së Pavarësisë së vendit. Ekspertët thonë se sapo kjo gjë të ndodhë, SHBA ka të ngjarë të bëhet eksportuesi kryesor i vaksinave në të gjithë botën.